IL-MALTI Ta' J. P. VASSALLO Lil Epigramm Is-sura ħelwa ta' naħla Għandu jkun hemm f'epigramm: Qsajra, grazzjusa d-daħla, U xewka fid-denb tinżamm. Għax bojod is-sisien ta' Sallv Ta' Grezz suwed u mħassra' Ħalset għalihom Sallv… Ta' Grezz tagħha jaħasra. Sbejħa, fuq wiċċek star, Tad-dinja kont il-warda. Le, le issirx bħal sptar Trekken kull dieq u marda, Kien ħaj: xejn, xejn ma kellu, Bilkemm kellu ftit dell; Mejjet riekeb karrozza… Kulħadd jaqla' l-kappell. To stand and stare Kull fejn jien ħarist il-ħajja rajt miġnuna; Naħrab ridt mill-folla u nies magħquda mazz; Nilgħaq ix-xemx jien xtaqt — ix-xemx hekk bnina u sħuna… Wiċċi lejn is-Suq u dahri mal-Palazz.